**Ministru kabineta noteikumu projekta „Grozījumi Ministru kabineta 2006.gada 28.decembra noteikumos Nr. 1072 „Iekšējās drošības dienesta reģistrācijas kārtība”” sākotnējās ietekmes novērtējuma ziņojums**

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2011.gada 12.jūlija sēdes protokollēmuma Nr. 23 30.§ „Informatīvais ziņojums „Par turpmāko rīcību regulējuma par tiesību subjekta reģistrācijas apliecības izsniegšanu tikai pēc tā rakstveida pieprasījuma nodrošināšanai” paredz, ka atbildīgajām ministrijām atbilstoši kompetencei jāizstrādā un jānodrošina Ministru kabineta informatīvā ziņojuma 6.2. apakšpunktā noteikto normatīvo aktu projektu virzība pēc iespējas vienlaicīgi ar citiem būtiskiem grozījumiem attiecīgajos normatīvajos aktos un nosakot to spēkā stāšanās laiku 2012. gada 1. janvārī. |
| 2. | Pašreizējā situācija un problēmas | Ministru kabineta 2006.gada 28.decembra noteikumu Nr. 1072 „Iekšējās drošības dienesta reģistrācijas kārtība” 5.1.apakšpunkts paredz, ka, lai reģistrētu iekšējās drošības dienestu, iestādes, komersanta vai orga­nizācijas vadītājs vai viņa pilnvarota persona iesniedz attiecīgajā Valsts policijas struktūrvienībā iesniegumu un tam pievieno komersanta vai organizācijas reģistrācijas apliecības kopiju.Administratīvā procesa likuma 59. panta otrajā daļā ir noteikts, ka gadījumā, ja iestādei nepieciešamā informācija ir nevis administratīvā procesa dalībnieku, bet gan citas institūcijas rīcībā, iestāde to iegūst pati, nevis pieprasa no administratīvā procesa dalībniekiem. Turklāt Valsts pārvaldes iekārtas likuma 10. panta astotajā daļā ir ietverts princips, kas noteic, ka gadījumā, ja informācija, kas nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas. Savukārt Komerclikuma 1. panta pirmā daļa paredz, ka komersants ir komercreģistrā ierakstīta fiziskā persona (individuālais komersants) vai komercsabiedrība (personālsabiedrība un kapitālsabiedrība). Komerclikuma 12.panta pirmā daļa paredz, ka ieraksti komercreģistrā ir spēkā attiecībā uz trešajām personām ar to izsludināšanas dienu. Līdz ar to fiziskā persona vai komercsabiedrība iegūst komersanta statusu attiecībā uz trešajām personām ar ieraksta komercreģistrā izsludināšanas dienu, nevis, saņemot Uzņēmumu reģistra vestajos reģistros reģistrētā tiesību subjekta reģistrācijas apliecību. Līdz ar to reģistrācijas apliecības izsniegšanai nav juridiskas nozīmes. Likuma „Par Latvijas Republikas Uzņēmumu reģistru” 9. panta pirmā daļa noteic, ka pēc Saeimas, Ministru kabineta, tiesībaizsardzības, kontroles institūciju un citu valsts pārvaldes iestāžu, kā arī tiesu izpildītāju pieprasījuma Uzņēmumu reģistrs bez maksas sniedz visu nepieciešamo informāciju no reģistriem, ievērojot normatīvajos aktos noteiktos ierobežojumus. Tādējādi normatīvajos aktos ir noteikta iespēja iepazīties ne tikai ar komercreģistra ierakstiem, bet visu Uzņēmumu reģistra vesto reģistru ierakstiem un reģistrācijas lietai pievienotajiem dokumentiem.Ņemot vērā to, ka Apsardzes darbības likuma 9. panta piektā daļa jau nosaka lēmumu par atteikumu reģistrēt iekšējās drošības dienestu apstrīdēšanas un pārsūdzēšanas kārtību un ka 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 3.2. apakšpunkts paredz, ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu, attiecīgi nepieciešams precizēt Ministru kabineta 2006.gada 28.decembra noteikumu Nr. 1072 „Iekšējās drošības dienesta reģistrācijas kārtība”10.punktu.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība |  Noteikumu projekts paredz mazināt administratīvo slogu iestādes, komersanta vai orga­nizācijas vadītājam vai viņa pilnvarotajai personai, kura vēlas reģistrēt iekšējās drošības dienestu, jo nebūs jāiesniedz komersanta vai organizācijas reģistrācijas apliecības kopija.Vienlaikus 10.punkts tiek izteikts jaunā redakcijā, jo lēmumu par atteikumu reģistrēt iekšējās drošības dienestu apstrīdēšanas un pārsūdzēšanas kārtību nosaka Apsardzes darbības likuma 9. panta piektā daļa.  |
| 5. | Projekta izstrādē iesaistītās institūcijas | Iekšlietu ministrija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. |  Cita informācija | Nav |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sabiedrības mērķgrupa ir iestādes, komersanta vai orga­nizācijas vadītājs vai viņa pilnvarota persona, kuras vēlas reģistrēt iekšējās drošības dienestu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Iestādes, komersanta vai orga­nizācijas vadītājs vai viņa pilnvarota persona, kurš vēlēsies reģistrēt iekšējās drošības dienestu. |
| 3. | Tiesiskā regulējuma finansiālā ietekme | Noteikumu projekts šo jomu neskar. |
| 4. | Tiesiskā regulējuma nefinansiālā ietekme | Noteikumu projekts neradīs papildus pienākumus iestādes, komersanta vai orga­nizācijas vadītājam vai viņa pilnvarotajai personai, kura vēlas reģistrēt iekšējās drošības dienestu. |
| 5. | Administratīvās procedūras raksturojums | Noteikumu projekts šo jomu neskar. |
| 6. | Administratīvo izmaksu monetārs novērtējums | Noteikumu projekts šo jomu neskar. |
| 7. | Cita informācija | Nav. |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Valsts policija. |
| 2. | Projekta izpildes ietekme uz pārvaldes funkcijām  | Projekts neparedz jaunas pārvaldes funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts pārvaldes institūcijas nav jāveido. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Jaunas valsts pārvaldes institūcijas nav jāveido. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Esošo institūciju reorganizācija nav jāveic. |
| 6. | Cita informācija | Nav |

Anotācijas III, IV, V un VI sadaļa – noteikumu projekts šīs jomas neskar.

Iekšlietu ministrs R. Kozlovskis

Vīza: valsts sekretāre I.Pētersone-Godmane

23.11.2011. 17:00

763

D. Radzeviča

67219418, dace.radzevica@iem.gov.lv